Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 759/11/8803	Košice II, 9.12.2013
EEČ : 2-64-419-2013

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 27.2.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
·	V trestnej veci vedenej proti obv. ml. XXXXX pre prečin krádeže podľa § 212 ods. 2 písm. f Trestného zákona,ktorého sa dopustil na tom skutkovom základe, že v Košiciach na XXXXX dňa 4.11.2011 čase asi o 20.15 hod, z predajnej plochy odcudzil 1 fľašku alkoholu zn. Vodka v hodnote 5,99.- eúr túto si dal do nohavíc a prešiel cez pokladničnú zónu bez zaplatenia a skutku sa dopustil hoci bol XXXXX postihnutý za priestupok proti majetku podľa § 50 ods. 1 zákona č. 372/1990 Zákona o priestupkoch rozhodnutím XXXXX ktoré nadobudlo právoplatnosť dňa 23.12.2010

Uznesením prokurátora Okresnej prokuratúry XXXXX XXXXX zo dňa 27.2.2012, spisová značka XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením policajta Okresného riaditeľstva PZ v Košiciach  Obvodné oddelenie XXXXX    z 8.11.2011 bolo podľa § 199 ods. 1 Trestného poriadku začaté trestné stíhanie a súčasne  podľa § 206 ods. 1 Trestného poriadku vznesené obvinenie ml. XXXXX pre prečin krádeže  podľa § 212 ods. 2 písm. f Trestného zákona  pre skutok, že
·	v Košiciach na ul. XXXXX XXXXX dňa 4.11.2011 čase asi o 20.15 hod, z predajnej plochy odcudzil 1 fľašku alkoholu zn. Vodka v hodnote 5,99.- eúr túto si dal do nohavíc a prešiel cez pokladničnú zónu bez zaplatenia a skutku sa dopustil hoci bol Obvodným úradom XXXXX postihnutý za priestupok proti majetku podľa § 50 ods. 1 zákona č. 372/1990 Zákona o priestupkoch rozhodnutím XXXXX ktoré nadobudlo právoplatnosť dňa 23.12.2010

Prokurátorka okresnej prokuratúry XXXXX XXXXX uznesením sp.zn.                          XXXXX      zo dňa 30.01.2012, podľa § 216 ods. 1 písm. a), b), c) Trestného poriadku podmienečne zastavila trestné stíhanie proti obv. ml. XXXXX pre prečin krádeže podľa § 212 ods. 2 písm. f Trestného zákona s určením skúšobnej doby v trvaní 12 ( dvanásť)mesiacov podľa § 216 ods. 2 Trestného poriadku.
a s nariadením primeraných  povinností podrobiť sa vo svojom voľnom čase programu sociálneho výcviku.
Toto uznesenie sa stalo právoplatným dňom 21.02.2012.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia

	Z listinných dôkazov je zrejmé, že obv. ml. XXXXX  v skúšobnej dobe podmienečného zastavenia sa nedopustil trestnej činnosti a ani nebol postihnutý za priestupok.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka